laion/Wikipedia-Exotic huggingface dataset:
זנב סנונית יוליסס

זנב סנונית יוליסס (שם מדעי: Papilio ulysses) הוא מין של פרפר מהסוג זנב סנונית, הנפוץ באינדונזיה, אוסטרליה, פפואה גינאה החדשה ואיי שלמה. הוא דומה מאוד למין מורפו כחול המצוי באמריקה הדרומית. מין זה תואר בשנת 1758 בידי החוקר קארולוס ליניאוס. הפרפר נקרא על שם יוליסס, שמו הרומי של הגיבור היווני אודיסאוס שהוא אחת הדמויות של הספרות היוונית העתיקה והדמות המרכזית באודיסיאה. המין נפוץ בצפון-מזרח אוסטרליה, האי גינאה החדשה, איי מאלוקו, ארכיפלג ביסמרק וצפון-מערב איי שלמה. לפרפר זה מוטת כנפיים של כ-14 סנטימטרים אך האורך משתנה בתת-מינים שלו. החלק העליון של הכנפיים הוא כחול ססגוני ואילו החלק התחתון שחור. הנקבה שונה מהזכר בכך שיש לה סהרונים קטנים וכחולים מאחורי הגב ושצבעה חום. מין זה חי ביערות טרופיים ובגנים. מדיה וקבצים בנושא זנב סנונית יוליסס בוויקישיתוף זנב סנונית יוליסס, באתר NCBI (באנגלית) זנב סנונית יוליסס, באתר האנציקלופדיה של החיים (באנגלית) זנב סנונית יוליסס, באתר GBIF (באנגלית)
מחוז מערב קזחסטן

מחוז מערב קזחסטן (בקזחית: Батыс Қазақстан облысы; ברוסית: Западно-Казахстанская область) הוא אחד ממחוזות קזחסטן. נכון ל-2019, מונה אוכלוסיית המחוז 656,844 תושבים. בירת המחוז היא אורל, עיר בה 200,000 תושבים בערך. המחוז גובל ברוסיה, וקרוב להרי אורל. נהר אורל זורם מרוסיה אל הים הכספי דרך המחוז, מה שגורם לכך שחלק מהמחוז נמצא באירופה. המחוז גובל במחוז אקטובה ממזרח ובמחוז אטיראו מדרום. בנוסף, המחוז גובל במחוזות הבאים ברוסיה: מחוז אסטרחן מדרום-מערב, מחוז וולגוגרד ממערב, מחוז סראטוב מצפון-מערב, מחוז סמרה מצפון, ומחוז אורנבורג מצפון-מזרח. נכון לשנת 2020, אוכלוסיית המחוז היא 656,844 איש. המחוז מחולק ל-12 נפות ולעיר אורל: לשני מקומות במדינה יש מעמד של עיר, אורל ואקסאי. ברבע האחרון של שנת 2020, מחוז מערב קזחסטן דיווח על אחוז אבטלה של 4.8%, ועל משכורת חודשית ממוצעת של 186,857 טנגה קזחית. במהלך החצי הראשון של שנת 2020, התוצר החקלאי ברוטו עמד על 59,825,200,000 טנגה קזחית, כש59,676,100,000 טנגה באו מחוות בעלי חיים ושאר ה149,100,000 טנגה משירותים חקלאיים שונים. הגידולים העיקריים הם חיטה, שעורה, חמניות, חריע, ותפוחי אדמה. נכון ל-1 ביולי 2020, במחוז היו כ-691,800 ראשי בקר, 227,100 סוסים, 1,630,000 עופות, 1,210,000 כבשים, 243,900 עיזים, 16,200 חזירים, ו2,300 גמלים. יש במחוז 196 קואופרטיבים חקלאיים רשומים. במחוז מערב קזחסטן יש מורשת היסטורית ותרבותית עשירה. במחוז יש יותר מ-6,000 אתרים היסטוריים וארכאולוגיים מתקופות שונות, ו14 מונומנטים בעלי חשיבות לאומית. יש במחוז 24 מוזיאונים, כולל 2 פרטיים ו-13 באזורים כפריים. נכון לשנת 2019, במחוז יש 364 ספריות, שמתוכם, 340 בכפרים, עם 1,303,352 מבקרים ו-5,819,524 עובדים. הספריות של המחוז עובדות על דיגיטיזציה של הספרים שלהם, ובחצי הראשון של 2020, יש לספריות 4,642 ספרים דיגיטליים ו-175 עבודות אחרות. במחוז יש גם 263 מרכזים תרבותיים, כש237 מהם באזורים כפריים. בבירת המחוז אורל יש רק קבוצת בנדי מקצועית אחת, אקז'איק. בשנת 2016 הקבוצה של המחוז ניצחה באליפות הלאומית. בשנת 2014, הקבוצה קיבלה תואר לאומי בתחרות של בנדי קרח. מדיה וקבצים בנושא מחוז מערב קזחסטן בוויקישיתוף אתר האינטרנט הרשמי של מחוז מערב קזחסטן (בקזחית, ברוסית ובאנגלית) http://www.sko.kz/?p1=document&p2=90& http://stat.gov.kz/api/getFile/?docId=ESTAT306055 https://www.stat.gov.kz/api/getFile/?docId=ESTAT355258 http://www.bko.gov.kz/?id=186&menuid=62&module=text&action=&section=14&lang=ru https://stat.gov.kz/region/253160?lang=ru https://www.gov.kz/memleket/entities/bko/activities/446?lang=ru https://www.gov.kz/memleket/entities/bko/activities/230?lang=ru http://www.sports.kz/news/sbornaya-zko-stala-chempionom-kazahstana-po-hokkeyu-s-myachom ערך זה הוא קצרמר בנושא גאוגרפיה של קזחסטן. אתם מוזמנים לתרום לוויקיפדיה ולהרחיב אותו.
ויליאם סטרוט

ויליאם סטרוט (באנגלית: William Strutt;‏ 3 ביולי 1825 – 3 בינואר 1915) היה אמן אנגלי. סטרוט נולד בטייגנמות', דבון, אנגליה, והגיע ממשפחת אמנים, סבו, ג'וזף סטרוט, היה סופר ואמן ידוע, אביו, ויליאם תומאס סטרוט, היה צייר מיניאטורות. ויליאם סטרוט נהנה מחיי סטודנטים בפריז, צרפת ואנגליה, ולמד ציור פיגורטיבי והיסטורי. בתגובה לבעיות בעיניו, החליט סטרוט לבקר באוסטרליה, והגיע ב -5 ביולי 1850 לקולודן, שם גם התחתן. במלבורן מצא סטרוט תעסוקה כמאייר במגזין אוסטרלי שפורסם על ידי תומאס האם, מכיוון שלא היה ביקוש לציורים הפיגורטיבים וההיסטוריים שבהם הוכשר. עם זאת, חלק מעיצוביו הובילו לעבודות, כולל עיצוב חותמת דואר חדשה. למרות חוסר העניין בציורי ההיסטוריה הגדולים במלבורן, המשיך סטרוט לשרטט נושאים מתאימים, כולל ציור השריפות 'יום חמישי השחור', שפרצו במושבה ב -6 בפברואר 1851. משרטוטים אלה חיבר סטרוט את אחד מהציורים הבולטים שלו "יום חמישי השחור, 6 בפברואר". 1851 שתיאר בעלי חיים ואנשים בורחים מהאש. בפברואר 1852 הצטרף סטרוט לזרם הגובר של גברים שנסעו לחפש זהב מסביב לבלאראט, ויקטוריה. אף שעבד בשדות הזהב במשך שמונה עשרה חודשים הוא לא מצא כלום. הוא חזר למלבורן באמצע 1853 והיה מעורב באופן פעיל בזירת התרבות בעיר, ביצע מספר עבודות פורטרטים והצטרף למייסדי האגודה הוויקטוריאנית לאמנויות יפות - שהפכה בשנת 1856 לחברת האמנים הוויקטוריאנית. התעניינותו של סטרוט בתיאור האירועים הבולטים של המושבה התעוררה על ידי האירועים סביב משלחת החקר הוויקטוריאנית שהובילו רוברט בורק וויליאם וילס בשנים 1860–1861. הוא ערך כמה רישומים על ההכנות שלהם ברויאל פארק, מלבורן, ועקב אחר המסע במחנה הראשון באסנדון, ויקטוריה. שטרוט אסף גם רישומים ממקור ראשון ממשלחת ההצלה ומהשורד היחידי מהמשלחת מג'ון קינג עם שובו. סטרוט עזב את ויקטוריה בשנת 1862. הוא היה אדם דתי מאוד, וחשש לגדל את ילדיו במה שהוא ראה כחברה חסרת אמונה. הוא חזר לאנגליה שם השלים שתי עבודות עיקריות המבוססות על רישומים אוסטרליים. הוא המשיך לצייר את הציורים האוסטרלים שלו כדי לייצר ציורי שמן גדולים, כולל קבורת בורק. בשנת 1861 הוא צייר סצינות מדומיינות ממלחמת טרנאנקי הראשונה על פי סקיצות שצייר בתקופתו בניו זילנד בשנים 1855–1856. ויליאם סטרוט נפטר בוואדהרסט, סאסקס, אנגליה ב־3 בינואר 1915. שריפות יום חמישי השחור - פרט דיוקן של החוקר רוברט בורק קבורת בורק משטרת הערבות ונער קטון נוהג בם מדיה וקבצים בנושא ויליאם סטרוט בוויקישיתוף Henry Robert Addison, Charles Henry Oakes, William John Lawson, Douglas Brooke Wheelton Sladen, Who's who: An Annual Biographical Dictionary, A. & C. Black, 1905. (באנגלית) Dictionary of Australian Biography St-Sy, gutenberg.net.au Te Papa buys $1.5 million William Strutt colonial painting, Stuff, ‏2015-10-26 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ויליאם סטרוט".
פיג'ו סוג 146

פיג'ו סוג 146 (בצרפתית: Peugeot Type 146) היא מכונית "Torpedo" בסגנון גוף "Phaeton" (אנ') פתוחה, אשר יוצרה בין השנים 1914–1913 בצרפת דגמי "פיג'ו סוג 146" הוגדרו כסוג של מכונית "Torpedo (automobile)" (אנ'). יוצרו 428 יחידות 4 דלתות, 5 מושבים מנוע בנזין קדמי V4 צילינדרים, 4,536 סמ"ק המפיק 18 כ"ס, הנעה אחורית מחיר היחידה עמד על 13,000 פרנק צרפתי ישן (שנת 1913, צרפת) "פיג'ו 146" "פיג'ו 146S" "פיג'ו 146A" במהלך מלחמת העולם הראשונה שימשה המכונית כרכב שירות של קצינים או במשימות של רכבי בריאות. דגמי "פיג'ו סוג 146" שימשו גם טנדרים לכיבוי אש בגלל השלדה הגדולה שלהם. מספר יחידות "פיג'ו 146", יחד עם "פיג'ו סוג 148" ו-פיג'ו סוג 153, הוסבו למכונית המשוריינת של פיג'ו (אנ'). פיג'ו סוג 156 פיג'ו סוג 174 מדיה וקבצים בנושא פיג'ו סוג 146 בוויקישיתוף פיג'ו סוג 146 - מפרט auta5p.eu/lang/en/katalog/auto.php?idf=Peugeot-Torpedo-Type-146 פיג'ו סוג 146 citedelautomobile.com/en/collections/peugeot-type-146 פיג'ו שנת 1914 - מכונית משוריינת tanks-encyclopedia.com/ww1/fr/Peugeot_Armoured_car
גרנד פרי אמיליה-רומאניה

גרנד פרי אמיליה-רומאניה הוא מרוץ גרנד פרי, שנערך במסגרת אליפות הפורמולה 1 במסלול הבין-לאומי אנזו ודינו פרארי, הידוע כאימולה. התפרצות מגפת הקורונה בעולם בתחילת שנת 2020 הובילה לעיכוב ושינוי לוח המרוצים שתוכנן לעונה. גרנד פרי אמיליה-רומאניה נוסף ללוח המרוצים המחודש במהלך חודש יולי, כאירוע חד-פעמי, יחד עם מרוצים נוספים שהוחזרו ללוח המרוצים במקום מרוצים שבוטלו. בשל אילוצים לוגיסטיים האירוע נערך במסגרת של יומיים בלבד, כאשר בשבת התקיים אימון אחד בלבד ומקצה דירוג. ולטרי בוטאס זינק מהפול פוזישן, אך לואיס המילטון, בן קבוצתו, ניצח במרוץ. המשך התפשטות המגפה בעולם הובילה להחזרת המרוץ גם ללוח המרוצים של עונת 2021, כמרוץ השני בעונה, במקומו של גרנד פרי סין שבוטל. המילטון זינק מהפול פוזישן, אך איבד את ההובלה בזינוק לטובת מקס ורסטאפן, שזינק מהמקום השלישי ושמר על ההובלה לאורך כל המרוץ. המרוץ נכלל גם בלוח המרוצים של עונת 2022 ומארגני האליפות הכריזו על חתימת חוזה לקיומו עד לעונת 2025. המרוץ אמור היה להיות המרוץ השישי בעונת 2023 ותוכנן להתקיים ב-21 במאי. גשמים כבדים שירדו באזור בשבוע שקדם למרוץ גרמו להצפות והובילו להחלטה על ביטול המרוץ שלושה ימים לפני תחילת האירועים. הצוותים הטכניים, שכבר היו במסלול ועסקו בהכנת הציוד, התבקשו לפנות אותו. Formula 1 adds Portimao, Nurburgring and 2-day event in Imola to 2020 race calendar, Formula1.com, 24 July 2020 Lewis Hamilton wins Emilia Romagna GP as Mercedes win constructors' title, BBC, 1 November 2020 F1 adds Imola to 2021 calendar, Australian GP moved to November, Motorsport.com, 12 Janaury 2021 Grand Prix race results: Verstappen wins wild Imola F1 race, Motorsport.com, 18 April 2021 Formula 1 announces it will race at Imola until 2025, Formula1.com, 7 March 2022 Update on the Emilia Romagna Grand Prix at Imola, Formula1.com, 17 May 2023
מונטרי קמאהני

מונטרי קמאהני (באנגלית: Montari Kamehani; נולד ב-1 בפברואר 2000) הוא כדורגלן גנאי, המשחק בעמדת המגן השמאלי במ.ס. אשדוד. קמאהני התחיל את הקריירה שלו במחלקת הנוער של דרימס. ב-11 באפריל 2018, קמאהני ערך את הופעת הבכורה שלו בקבוצה הבוגרת בהפסד 1–2 לבצ'אם יונייטד. עד לסיום העונה, קמאהני רשם עוד 7 הופעות בקבוצה הבוגרת. ב-12 ביוני 2019, קמאהני חתם במ.ס. אשדוד מליגת העל. ב-30 ביולי, ערך את הופעת הבכורה שלו בקבוצה בניצחון 2–3 נגד הפועל תל אביב. ב-24 ביוני 2020, קמאהני הבקיע את שער הבכורה שלו בקבוצה בהפסד 2–3 להפועל כפר סבא. לזכותו של קמהאני, 3 הופעות בנבחרת גאנה בכדורגל עד גיל 20. מונטרי קמאהני, באתר ההתאחדות לכדורגל בישראל מונטרי קמאהני, באתר Transfermarkt מונטרי קמאהני, באתר Soccerway מונטרי קמאהני, באתר WorldFootball.net מונטרי קמאהני, באתר FootballDatabase.eu מערכת ישראל ספורט, עוד רכש: מ.ס אשדוד צירפה בלם וקשר גנאים בני 19, באתר ישראל ספורט, 12 ביוני 2019 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מונטרי קמאהני".
אקילה פולונארה

אקילה פולונארה (באיטלקית: Achille Polonara; נולד ב-23 בנובמבר 1991) הוא כדורסלן איטלקי, המשחק בעמדות הסנטר והפאוור פורוורד בוירטוס בולוניה. לאחר שסיים את מחלקות הנעור של טראמו באסקט פולונארה הועבר לקבוצת הבוגרים. בעונתו הראשונה בגלל גילו הצעיר לא שותף בהרבה מהמשחקים של קבוצתו. בהמשך התקופה בטרמו באסקט שותף הרבה יותר ואפילו נבחר למשחק האולסטאר של ליגת העל האיטלקית. בעבות משבר כלכלי נאלצה טארמו באסקט לשחרר את פולונארה, שנאלץ לחפש קבוצה חדשה ובחודש יולי חתם בפלקנסטרו וארזה. בעונה הסדירה של ליגת העל האיטלקית הקבוצה סיימה במקום הראשון לפני דינמו סאסארי שסיימה במקום השני. באותה עונה פולונארה העמיד ממוצעים של: 9.5 נקודות, 5.4 ריבאונדים ו-1.6 חטיפות. בעונתו השנייה בקבוצה הקבוצה הגיעה למוקדמות היורוליג אך הפסידו 74–79 לאולדנבורג הגרמנית כשפולונארה קלע 18 נקודות, בגלל משחק זה הקבוצה ירדה ליורוקאפ שם סיימה במקום השלישי בבית 3. ביורוקאפ פולונארה העמיד ממוצעים של: 7.2 נקודות ו-3.6 ריבאונדים. פולונארה נבחר שוב פעם לאוסטאר של ליגת העל האיטלקית שם זכה בתחרות ההטבעות ביום הולדתו. בסוף העונה וארזה סיימה את החוזה עם נותן החסות שלה ונאלצה לוותר על פולונארה לעונה הבאה. ביולי 2014 חתם פולונארה בפלקנסטרו רג'אנה האיטלקית. פלקנסטרו רג'אנה סיימה במקום השלישי מתוך שלוש בשלב הבתים הראשון ביורוקאפ שם פולונארה העמיד ממוצעים של: 11.0 נקודות, 6.4 ריבאונדים, 1.3 אסיסטים ו-1.1 חטיפות בעשרה משחקים שבכולם פתח בחמישייה. במחזור השביעי פולונארה זכה בפרס ה-MVP של המחזור עם 24 נקודות. באותה עונה דורג פולונארה במקום החמישי בליגה האיטלקית בנקודות עם 18.1 נקודות בממוצע למשחק. בליגה האיטלקית הקבוצה סיימה במקום השני עם הפסד 3–4 לדינמו סאסארי בסדרת הגמר. בעונתו השנייה העמיד ממוצעים של: 11.1 נקודות, 6.9 ריבאונדים ו-1.4 אסיסטים (ביורוקאפ). בעונתו השלישית הקבוצה סיימה במקום ה-שישי בליגת העל האיטלקית. לפני עונת 2017\2018 חתם פולונארה בדינמו סאסארי האיטלקית. בעונתו הראשונה בקבוצה היא הודחה מליגת האלופות בכדורסל ונשרה ליורופקאפ שם הגיע לשמינית הגמר והפסידה 153–155 (בסיכום שני המשחקים) לא.ס.ס.מ לה פורטל הצרפתית. בעונתו השנייה הייתה זאת אחת העונוצ הטובות של הקבוצה. בעונתו השנייה בקבוצה היא זכתה ביורופקאפ עם ניצחון 0–2 בסדרת הגמר את ס. אוליבר וירצבורג. בעונה הראשונה שלו הקבוצה שיחקה ביורוליג ובליגת העל הספרדית. ביורוליג פולונארה העמיד ממוצעים של: 3.1 נקודות ו-2.6 ריבאונדים. באותה עונה הקבוצה זכתה בליגת העל הספרדית לאחר ניצחון 67–69 על ריאל מדריד. בעונתו השנייה העמיד פולונארה ממוצעים של: 12.2 נקודות, 6.6 ריבאונדים, 1.9 אסיסטים ו-1.2 חטיפות (ביורוליג) באותה עונה סיימה הקבוצה במקום ה-10 ביורוליג. מדיה וקבצים בנושא אקילה פולונארה בוויקישיתוף פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר היורוליג פרופיל, באתר ליגת העל הספרדית בכדורסל (בספרדית)
פרי גרף

פרי גרף (בגרמנית: Ferry Graf; 14 בדצמבר 1931 - 26 ביולי 2017) היה זמר אוסטרי. בשנת 1959, גרף נבחר על ידי רשות השידור האוסטרית לייצג את מדינתו באירוויזיון 1959, עם השיר "Der K und K Kalypso aus Wien". השיר הגיע למקום התשיעי עם 4 נקודות, שתיים משוודיה, אחת ממונקו ואחת משווייץ. לאחר השתתפותו באירוויזיון, גרף הופיע במספר תוכניות טלוויזיה אוסטריות וגרמניות, דוגמת "ZDF-Hitparade". בשנות השבעים, עבר גרף לפינלנד והקים להקה שהתפרסמה בעקבות גרסאות כיסוי לשירי האמן אלביס פרסלי. גרף החזיק באזרחות כפולה, אוסטרית ופינית. נפטר ב-26 ביולי 2017. פרי גרף, במסד הנתונים הקולנועיים IMDb (באנגלית) פרי גרף, באתר אפל מיוזיק (באנגלית) פרי גרף, באתר ספוטיפיי פרי גרף, באתר Last.fm (באנגלית) פרי גרף, באתר AllMusic (באנגלית) פרי גרף, באתר MusicBrainz (באנגלית) פרי גרף, באתר דיזר פרי גרף, באתר Yandex.Music (ברוסית) פרי גרף, באתר Discogs (באנגלית) פרי גרף, באתר Genius פרי גרף, באתר SecondHandSongs פרי גרף, באתר טיידל (באנגלית) ESC History 1959
אוסמה ח'לאילה

אוסאמה ח'לאילה (בערבית: أسامة خلايلة; נולד ב-6 באפריל 1998) הוא כדורגלן ערבי-ישראלי, המשחק בעמדת החלוץ בגבאלה מליגת העל האזרית. ח'לאילה נולד בסח'נין, ישראל, למשפחה ערבית-מוסלמית. אחיו הצעיר הוא הכדורגלן מוחמד ח'לאילה. צעדיו הראשונים בכדורגל היו בקבוצת הילדים של הפועל משגב, ושיחק בין היתר גם במכבי חיפה ובמכבי נתניה. בגיל 17 הצטרף לקבוצת הנוער של בני סכנין. ב-6 במאי 2017 ערך ח'לאילה את הופעת הבכורה שלו בקבוצה הבוגרת של בני סכנין, בהפסד 1–5 לבית"ר ירושלים, במסגרת ליגת העל. בעונת 2019/2020 בליגה הלאומית הפך ח'לאילה לשחקן הרכב בקבוצה. ב-22 באוגוסט הבקיע ח'לאילה את שער הבכורה שלו בקבוצה, בניצחון 2–3 מול הפועל אום אל-פחם. את העונה סיים ח'לאילה עם 13 שערים ב-32 משחקי ליגה, והיה שותף לחזרה של הקבוצה לליגת העל, לאחר שירדה עונה קודם לכן לליגה הלאומית. ב-2 בנובמבר 2020 הבקיע ח'לאילה את שער הבכורה שלו בליגת העל, בתיקו 2–2 נגד הפועל באר שבע. ב-22 ביוני 2021 חתם במכבי תל אביב מליגת העל לשלוש שנים. ב-29 ביולי הבקיע צמד ראשון במדי הקבוצה, בניצחון 1–3 על סוטייסקה ניקשיץ' המונטונגרית במוקדמות הקונפרנס ליג של אופ"א. ב-6 בספטמבר 2022 הושאל למכבי בני ריינה מליגת העל, לעונה אחת. ב-4 ביולי 2023 חתם בגבאלה מליגה האזרית. שיחק בנבחרות הנוער של ישראל עד גיל 19 ועד גיל 18, ולזכותו גם שמונה הופעות בנבחרת ישראל הצעירה עד גיל 21. בנובמבר 2020 זומן לראשונה לסגל הנבחרת הבוגרת של ישראל. ב-9 ביוני 2021 ערך את הופעת הבכורה שלו במדי הנבחרת הבוגרת, כשנכנס כמחליף במשחק ידידות מול פורטוגל, שהסתיים בהפסד בתוצאה 0–4. אוסמה ח'לאילה, באתר ההתאחדות לכדורגל בישראל אוסמה ח'לאילה, באתר Transfermarkt אוסמה ח'לאילה, באתר Soccerway אוסמה ח'לאילה, באתר WorldFootball.net אוסמה ח'לאילה, באתר National Football Teams אוסמה ח'לאילה, באתר FootballDatabase.eu אסי ממן, ‏עם אבא דוחף ועניין מחיפה: חלאילה בא לנבחרת, באתר ONE‏, 13 בנובמבר 2020 יניב טוכמן‏, מכבי תל אביב: אוסמה חלאיילה חתם לשלוש שנים, באתר וואלה, 22 ביוני 2021 רז אמיר, ‏יש חלוץ: מכבי ת"א עלתה שלב, צמד לחלאילה, באתר ONE‏, 29 ביולי 2019 חלאילה הושאל לבני ריינה, באתר מכבי תל אביב, ‏6 בספטמבר 2022 דורון בן דור, ‏עלי עותמאן: זו גאווה גדולה לייצג מדינה שלמה, באתר ONE‏, 11 בנובמבר 2020 הכנה: פורטוגל הביסה 0:4 את ישראל, באתר וואלה, 9 ביוני 2021
יחסי ניו זילנד – צ'כיה

יחסי ניו זילנד–צ'כיה הם היחסים הדיפלומטיים הרשמיים שבין ניו זילנד לבין הרפובליקה הצ'כית. היחסים הרשמיים בין צ'כוסלובקיה לניו זילנד כוננו לראשונה בשנת 1924 כאשר הוקמה קונסוליית כבוד בוולינגטון. בשנת 1954 נפתחה הקונסוליה הכללית הצ'כוסלובקית בוולינגטון. בתקופה שלאחר מכן הוסמך שגריר צ'כוסלובקיה לממשלת ניו זילנד מג'קרטה, אינדונזיה. מאז 9 בפברואר 1988 הוסמך השגריר מקנברה, אוסטרליה. ב-1 בינואר 1993 ניו זילנד הכירה בצ'כיה ובאותו יום כוננו שתי המדינות יחסים דיפלומטיים. ב-5 במרץ 1994 נפתחה בפראג קונסוליית הכבוד של ניו זילנד. ביולי 2001 נחנכה קונסוליית הכבוד הצ'כית באוקלנד. בוהמים, מורבים וסלובקים הגיעו לראשונה לניו זילנד בשנות ה-60 של המאה ה-20. הגירה נוספת התקיימה לאחר סוף שנות השישים. יותר מ-3,700 צ'כים מבקרים בניו זילנד מדי שנה. כמאה ניו זילנדים הם תושבים ותיקים בצ'כיה. מספר חיילים ניו זילנדים שנפלו במלחמת העולם השנייה קבורים גם בקברי המלחמה של חבר העמים הבריטי בצ'כיה. הביקור הרשמי הצ'כי המשמעותי ביותר בניו זילנד היה ביקורו של הנשיא ואצלב האוול במרץ 1995. מר איוון קוקרניק, שר האוצר ומר יוסף טוסובסקי, מושל הבנק הלאומי הצ'כי, היו בין חברי המשלחת שלו. ההסכם למניעת מיסוי כפול נחתם במהלך הביקור. בשנת 2019 הסתכם הסחר בין המדינות ב-206 מיליון דולר ניו זילנדי. היצוא לצ'כיה הסתכם ב-34 מיליון דולר ניו זילנדי וכלל בעיקר: מכונות וציוד מכני, שאריות מזון, פסולת ומספוא, ואילו היבוא מצ'כיה הסתכם ב-146 מיליון דולר ניו זילנדי וכלל בעיקר: כלי רכב, חלקים ואביזרים. ניו זילנד מיוצגת בצ'כיה באמצעות שגרירותה בברלין, גרמניה, ובנוסף מחזיקה קונסוליית כבוד בפראג. צ'כיה מחזיקה בניו זילנד באמצעות שגרירותה בקנברה, אוסטרליה, ובנוסף מחזיקה קונסוליות באוקלנד, וולינגטון וסידני. מדיה וקבצים בנושא יחסי ניו זילנד – צ'כיה בוויקישיתוף יחסי ניו זילנד–צ'כיה, באתר משרד החוץ הצ'כי יחסי ניו זילנד–צ'כיה, באתר משרד החוץ הצ'כי ניו זילנד וצ'כיה באתר משרד החוץ הניו זילנדי
Der K und K Kalypso aus Wien

"Der K und K Kalypso aus Wien" (בעברית: "ה-K וה-K שרים קליפסו בווינה") הוא סינגל שהוקלט על ידי הזמר האוסטרי פרי גרף. השיר ייצג את אוסטריה באירוויזיון 1959. השיר בוצע על ידי גרף בשפה הגרמנית, שפתה הרשמית של אוסטריה עד שנת 1966. מבחינה לירית, השיר יוצא דופן משאר שירי התחרות. הוא מציג שלל סגנונות מוזיקליים שאינם אופיינים לאירופה הקלאסית, דוגמת פופ, ג'אז וקליפסו. ב-11 במרץ 1959, השיר בוצע על ידי גרף באירוויזיון. גרף שובץ תשיעי בסדר ההופעות, לפני הממלכה המאוחדת ואחרי שווייץ. השיר זכה במקום התשיעי עם ארבע נקודות. EUROVISION SONG CONTEST Eurovision 1959 Results: Voting & Points
פיראס אבו עקל

פיראס אבו עקל (בערבית: فراس ابو عقل; נולד ב-8 בפברואר 1997) הוא כדורגלן ערבי-ישראלי, המשחק בעמדת הקשר האחורי בעירוני טבריה. אבו עקל נולד באום אל-פחם, ישראל, למשפחה ערבית-מוסלמית. אבו עקל החל את הקריירה שלו בקבוצת הילדים של מכבי ברקאי. בגיל 14 הצטרף למחלקת הנוער של בית"ר טוברוק. בקיץ 2017, אבו עקל חתם בהפועל אום אל-פחם מליגה א' צפון. ב-8 בספטמבר, אבו עקל ערך את הופעת הבכורה שלו בקבוצה בהפסד 0–2 להפועל רובי שפירא חיפה. ב-16 במרץ 2018, אבו עקל הבקיע את שער הבכורה שלו בקבוצה בניצחון 0–3 נגד מ.ס. טירה. בקיץ 2018, אבו עקל חתם בהפועל אכסאל מהליגה הלאומית. אבו עקל, רשם במדי הקבוצה 29 הופעות, ללא שערים. בסיום העונה, אכסאל ירדה לליגה א'. ביולי 2019, אבו עקל נבחן במ.ס. אשדוד מליגת העל וב-8 באוגוסט 2019, אבו עקל חתם בקבוצה. ב-24 באוגוסט, ערך את הופעת הבכורה שלו בליגת העל בתיקו 1-1 נגד הפועל חדרה. ב-5 ביולי 2022 חתם בקבוצת גבאלה מהליגה באזרבייג'ן. ב-10 ביוני 2024 חתם בקבוצת עירוני טבריה מליגת העל הישראלית. פיראס אבו עקל, באתר ההתאחדות לכדורגל בישראל פיראס אבו עקל, באתר Transfermarkt פיראס אבו עקל, באתר Soccerway פיראס אבו עקל, באתר FootballDatabase.eu עמית קרקו, ‏הקשר האחורי פיראס אבו עקל חתם באשדוד, באתר ONE‏, 8 באוגוסט 2019
הבשורות של ורדזיה

הבשורות של וַרְדְּזִיָּה (בגאורגית: ვარძიის სახარება, וַרְדְּזִיִּיס סַאֲחָרֶבָּה) או ארבעת הבשורות של ורדזיה או הארבעה של ורדזיה (גאורגית: ვარძიის ოთხთავი, וַרְדְּזִיִּיס אוֹתְחְתָאוִוי) הוא כתב-יד ליטורגי מאוייר (אנ') מהמאה ה-12 או ה-13 של ארבע הבשורות הקנוניות שהיה שייך ככל הנראה למלכה תמר. כתב-היד נשמר בוורדזיה עד המאה ה-16; לאחר שהצבא הפרסי-ספווי בראשות השאה שאה תהמאספ הראשון פשט על ורדזיה בשנת 1551 ובזז אותה, פדה אותו בנו של לוואן מלך קאחתי (אנ'), והעניק אותו שוב לורדזיה. כיום כתב-היד נמצא במרכז הלאומי לכתבי-יד של גאורגיה (סימון: Q-899). כתב-היד מכיל 289 דפים בגודל 23X18 סנטימטרים כתובים על גבי קלף איכותי. כתב-היד נכרך בתחילה בכריכה כסופה עם עם דמותה של הבתולה מרים, אולם כריכה זו נבזזה מאוחר יותר והוחלפה בכריכה אחרת. הטקסט בכתב-היד בכתב קליגרפי בכתיב הנוסחורי (גאו'), בשני טורים. הכותרות עוטרו בצבע סינגור בכתב אֲסוֹמְתַווְרּוּלִי (גאו'). גולת הכותרת של הטקסט, האותיות הרישיות נעשו בצבע זהב. כתב היד מובחן בעיצובו המפואר והמקורי. תמונות של המבשרים (אנ') משולבות בטקסט והן קטנות יותר מאשר מיניאטורות המבשרים בכתבי בשורות אחרים. המיניאטורות מעוטרות בקישוטים מקוריים. מדיה וקבצים בנושא הבשורות של ורדזיה בוויקישיתוף כתבי-היד הגאורגיים הנקראים אוֹתְחְתָאוִוי (הארבעה; ოთხთავი) כוללים את ארבע הבשורות של ארבעת המבשרים (אנ'). המינוח מוכר בנצרות האורתודוקסית המזרחית (ביוונית τετραευαγγέλιον) (אנ') ומיוחס לבשורות הקנוניות שנמסרו על ידי ארבעת המבשרים (אנ') - הבשורה על-פי מתי, הבשורה על-פי מרקוס, הבשורה על-פי לוקאס והבשורה על-פי יוחנן. סִינְגּוּר (גאו') - צבע אדום ששימש לכתיבת כותרות ואות גדולה בכתבי-יד גאורגיים עתיקים והיה בשימוש נרחב במיניאטורות שבכתבי-היד. החתימה בצוואתו של דוד הבנאי שנמצאת במנזר שיו-מר'ווימה כתובה בצבע סִינְגּוּר.
איזבל מאי טווידל

איזבל מאי (דיאנה) טווידל (באנגלית: Isabel May Tweddle ‏ 1875 – 1945), הייתה ציירת אוסטרלית. היא הייתה חברה באגודת נשים ציירות ופסליות במלבורן. טווידל נולדה לאיזבל מאי האנטר ב־26 בנובמבר 1875 בניו סאות' ויילס. בשנים 1894 עד 1897 למדה בבית הספר בגלריה הלאומית במלבורן. שם היא פגשה את האמנית עדה מאי פלנטה. לאחר לימודיה החלה להציג בחברת האמנים הוויקטוריאנית. בשנת 1904 התחתנה עם ג'וזף ת'ורנטון טווידל, איש עסקים ופילנתרופ אוסטרלי. [3] בני הזוג טיילו ברחבי אירופה והתגוררו בלונדון שבאנגליה בשנת 1921. טווידל ביקרה בסקנדינביה ובאוקיינוס השקט (איי שלמה, גינאה החדשה ויפן). ציוריה מטיולים אלה הוצגו בלונדון. לטווידל היה עניין באמנות פוסט-אימפרסיוניסטית, בעיקר בגלל יצירתם של ארנולד שור וויליאם פרטר. נראה שהיא השפיעה על אמנים נוספים: סיביל קרייג, פגי קרומבי ועל ג'סי מקינטוש. היא הייתה חברה בקבוצות אמנותיות רבות במלבורן - קבוצת האמנות העכשווית, החברה לאמנות מודרנית, אגודת מלבורן של נשים ציירות ופסליות, והמועדון לאמנות נשים. ציוריה מוצגים באוספים של מוזיאון האמנות שפרטון, הגלריה הלאומית של ויקטוריה, והגלריה לאמנות של ניו סאות' ויילס. היא נפטרה ב־9 ביולי 1945 במלבורן. טווידל פלייס בקנברה נקרא לכבודה. ורדים חוף ים טבע דומם ביער מפרץ אליזבת מדיה וקבצים בנושא איזבל מאי טווידל בוויקישיתוף Juliet Peers, Australian Dictionary of Biography, Canberra: National Centre of Biography, Australian National University Isabel May Tweddle :: biography at :: at Design and Art Australia Online, www.daao.org.au ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איזבל מאי טווידל".
הרבסט

הרבסט הוא שם משפחה ממקור גרמני שפירושו סתיו. האם התכוונתם ל... יוסיף הרבסט – עיתונאי, פובליציסט, איש ציבור, ודיסידנט יהודי-בולגרי, אח של קרל קרל הרבסט – נמנה עם מייסדי התנועה הציונית בבולגריה, אח של יוסיף מנפרד הרבסט - גיבור הרומן "שירה" מאת ש"י עגנון
לוזיאניה

לוזיאניה (בפורטוגזית: Luziânia) היא עיר במדינת גויאס שבברזיל. העיר מרוחקת כ-68 קילומטרים מבירת ברזיל, ברזיליה. גובהה של העיר הוא 930 מטרים ושטחה 3,961 קמ"ר. העיר נוסדה ב-13 בדצמבר 1746. לפי מפקד האוכלוסין שנערך ב-2020, מספר התושבים בעיר הוא 174,531. העיר ממוקמת במקום ה-155 מתוך 5,570 ערים בגודל האוכלוסייה בברזיל, ובמקום החמישי מתוך 246 במדינה גויאס. באזור הכפרי של העיר מתגוררים כ-20,000 תושבים. בשנת 1996 גדלה האוכלוסייה של העיר בפי יותר מ-250%, אך האוכלוסייה הצטמצמה לאחר שהוקמו ערים וכפרים חדשים והעיר התפצלה. בשנת 2010, צפיפות האוכלוסייה של העיר הייתה 44.06 נפשות לקמ"ר, לעומת שנת 2007, שאז צפיפות האוכלוסייה הייתה 49.49 נפשות לקמ"ר. נכון לשנת 2000, יש בעיר 2 בתי חולים. אחוזי תמותת התינוקות החלו לרדת: ב-2000, אחוז תמותת התינוקות היה 2.1%, ואילו ב-2017, אחוז התמותה עמד על 1.06%. נכון ל-2018, יש בעיר 95 בתי ספר יסודיים ו-35 בתי ספר תיכון. נכון ל-2010, אחוז הרשומים ללימודים בעיר בין הגילאים 6–14, עומד על 97%, מה שמראה שיפור ניכר, שבשנת 2000 אחוז הרשומים עמד 89.2%. העיר ממוקמת במקום ה-176 מתוך 246 הערים במדינת גויאס מבחינת תמותת תינוקות, ובמקום ה-3,641 מתוך 5,570 הערים בברזיל. המקור העיקרי לכלכלתה של העיר מגיע מחקלאות, ובעיקר משעועית, אורז, כותנה, פסיפלורה, תירס ופולי סויה. עוד משפיע עיקרי על הכלכלה הוא גידול בקר וגם סחר באבנים יקרות ויהלומים. נכון ל-2015, 56.3% מהכנסותיה של העיר הן ממקורות חיצוניים. מדיה וקבצים בנושא לוזיאניה בוויקישיתוף אתר האינטרנט הרשמי של לוזיאניה מידע על העיר, באתר cidades.ibge.gov.br